kardosdrur/scandi-wiki huggingface dataset:
Sorgenfri (flertydig)

Sorgenfri har flere betydninger:

Sorgenfri i Storkøbenhavn 
 Sorgenfri − en bydel i Lyngby-Taarbæk Kommune i Storkøbenhavn
 Sorgenfri Sogn − et sogn i Kongens Lyngby Provsti, Helsingør Stift
 Sorgenfri Kirke − en kirke i Sorgenfri Sogn, Kongens Lyngby Provsti, Helsingør Stift
 Sorgenfri Station − en S-togsstation på Nordbanen
 Sorgenfri Slot − et slot i nærheden af Kongens Lyngby
 Sorgenfrivang II − et boligområde i nærheden af Kongens Lyngby

Andre lokaliteter 
 Östra Sorgenfri − en bebyggelse i Malmø, Sverige
 Norra Sorgenfri − et område i Malmø, Sverige
 Västra Sorgenfri − en bebyggelse i Malmø, Sverige
 Sorgenfri (Trondheim) − et område i Trondheim, Norge
 Sorgenfri (Tromsø) − et område i Tromsø, Norge
 Sorgenfri (Fredrikstad) − en bebyggelse i Fredrikstad, Norge
 Sorgenfri (Sankt Thomas) − en bebyggelse på den amerikanske jomfruø Sankt Thomas

Fiktion 
 Sorgenfri (roman) − en kriminalroman fra 2002 af Jo Nesbø
 Sorgenfri (film) − en film fra 2016 af Bo Mikkelsen

Øvrigt 
 Sorgenfri (magasin) − et gademagasin fra Trondheim, Norge
 "Sorgenfri" - sang af det danske band Shu-bi-dua på deres album Shu-bi-dua 7 fra 1980.
 "Sogenfri rap" - rapsang af den danske gruppe MC Einar på deres album Den Nye Stil fra 1988.
Davie Dodds

David "Davie" Dodds (født 23. september 1958 i Dundee, Skotland) er en skotsk tidligere fodboldspiller (angriber).

På klubplan tilbragte Dodds størstedelen af sin karriere hos Dundee United i sin fødeby. Han spillede 11 sæsoner i klubben og var med til at vinde både det skotske mesterskab og Liga Cuppen med klubben. Han nåede i alt at spille næsten 250 ligakampe for holdet, hvori han scorede mere end 100 mål.

Senere i karrieren spillede Dodds også for blandt andet Aberdeen og Rangers, og vandt med sidstnævnte endnu et mesteskab, i 1990.

Dodds spillede desuden to kampe og scorede ét mål for Skotlands landshold, som han debuterede for 21. september 1983 i en venskabskamp mod Uruguay.

Titler 
Skotsk mesterskab
 1983 med Dundee United
 1990 med Rangers

Scottish League Cup
 1981 med Dundee United

Referencer

Eksterne henvisninger 

Fodboldspillere fra Skotland
Fodboldspillere fra Dundee United F.C.
Fodboldspillere fra Rangers F.C.
Fodboldspillere fra Aberdeen F.C.
Fodboldspillere fra Neuchâtel Xamax
Personer fra Dundee
Bobby McKean

Robert Munro "Bobby" McKean (født 8. december 1952, død 15. marts 1978) var en skotsk fodboldspiller (midtbane).

McKean startede sin karriere hos St. Mirren, men skiftede i 1974 til Glasgow-storklubben Rangers. Her var han med til at vinde tre skotske mesterskaber, to FA Cup-titler og to udgaver af Liga Cuppen.

McKean spillede desuden én kamp for Skotlands landshold, en venskabskamp mod Schweiz 7. april 1976.

I en alder af kun 25 år døde McKean i 1978 i sin bil af kulilteforgiftning, få dage før Rangers' pokalfinale mod ærkerivalerne Celtic.

Titler 
Skotsk mesterskab
 1975, 1976 og 1978 med Rangers

FA Cup
 1976 og 1978 med Rangers

Scottish League Cup
 1976 og 1978 med Rangers

Referencer

Eksterne henvisninger 

Fodboldspillere fra Skotland
Fodboldspillere fra Rangers F.C.
Fodboldspillere fra St. Mirren F.C.
Alex O'Hara

Alex O'Hara (født 21. oktober 1956 i Glasgow, Skotland) er en skotsk tidligere fodboldspiller (midtbane).

O'Hara startede sin karriere hos Rangers F.C. i sin fødeby, og var tilknyttet klubben i fire sæsoner, frem til 1977. Han var med til at vinde to skotske mesterskaber, en FA Cup-titel og en Liga Cup-titel under sit ophold i klubben.

I løbet af de følgende år spillede O'Hara for mindre skotske klubber, Partick Thistle, Greenock Morton og Hamilton Academical. Han stoppede sin karriere i 1991.

Titler 
Skotsk mesterskab
 1975 og 1976 med Rangers

FA Cup
 1976 med Rangers

Scottish League Cup
 1976 med Rangers

Referencer

Eksterne henvisninger 

Fodboldspillere fra Skotland
Fodboldspillere fra Hamilton Academical F.C.
Fodboldspillere fra Partick Thistle F.C.
Fodboldspillere fra Greenock Morton F.C.
Fodboldspillere fra Rangers F.C.
Personer fra Glasgow
Monika Pedersen

Monika Pedersen (nu Monnick Gaiazz) (født 21. december 1978) er en dansk sanger i bandet Sinphonia og tidligere forsangervocalist på "The World State" og det norske gothic metalband Sirenia, hvor hun erstattede Henriette Bordvik. Hun har også optrædt med Mercenary, Effektor, Evil Masquerade, Manticora og Ad Noctum. Monnick Gaiazz lever nu af sin kunst.

Diskografi

Med The World State 
Flier EP - 2013
"A Castle for the Battles that I Fight" (single) - 2013

 With Sinphonia 
 When the Tide Breaks - 2000
 The Divine Disharmony - 2002
 Silence (EP) - 2005

 Med Sirenia Nine Destinies and a Downfall - 2007

 Singler 
My Mind's Eye

 Musikvideoer 
"My Mind's Eye"
"The Other Side"

 Gæsteoptrædender 
Mercenary - 11 Dreams (2004)
Evil Masquerade - Theatrical Madness'' (2005)

Referencer

Eksterne henvisninger 
Monnick Gaiazz hjemmeside
Monika Pedersen's blog 
Sirenia official website
The World State official site

Personer fra Skanderborg
Heavy metal-musikere fra Danmark
Campbell Forsyth

Robert Campbell Forsyth (født 5. maj 1934 i Plean, Skotland, død 16. november 2020) var en skotsk fodboldspiller (målmand).

På klubplan spillede Forsyth størstedelen af sin karriere i hjemlandet, hvor han repræsenterede først St. Mirren og siden Kilmarnock. Med sidstnævnte var han i 1965 med til at vinde det skotske mesterskab, det hidtil eneste i Kilmarnocks historie. Han sluttede karrieren af i England med tre sæsoner hos Southampton.

Forsyth spillede desuden fire kampe for Skotlands landshold, som han debuterede for 11. april 1964 i et opgør mod England.

Titler 
Skotsk mesterskab
 1965 med Kilmarnock

Referencer

Eksterne henvisninger 

Fodboldspillere fra Skotland
Fodboldspillere fra St. Mirren F.C.
Fodboldspillere fra Southampton F.C.
Fodboldspillere fra Kilmarnock F.C.
John Cumming

John Cumming (født 17. marts 1930, død 6. december 2008) var en skotsk fodboldspiller (winghalf).

Cumming tilbragte hele sin aktive karriere, fra 1950 til 1967, hos Edinburgh-storklubben Hearts. Her var han med til at vinde to skotske mesterskaber, én FA Cup-titel og fire udgaver af Liga Cuppen.

Cumming spillede desuden ni kampe for Skotlands landshold, som han debuterede for 8. december 1954 i en venskabskamp på hjemmebane mod Ungarn.

Titler 
Skotsk mesterskab
 1958 og 1960 med Hearts

FA Cup
 1956 med Hearts

Scottish League Cup
 1954, 1958, 1959 og 1962 med Hearts

Referencer

Eksterne henvisninger 

Fodboldspillere fra Skotland
Fodboldspillere fra Heart of Midlothian F.C.
Alan Cousin

Alan Cousin (født 7. marts 1938, død 20. september 2016) var en skotsk fodboldspiller (angriber).

Cousin tilbragte størstedelen af sin karriere hos Dundee F.C., som han repræsenterede i 10 år, fra 1955 til 1965. Her var han med til at vinde det skotske mesterskab i 1962. Han repræsenterede desuden Hibernian og Falkirk.

Titler 
Skotsk mesterskab
 1962 med Dundee

Referencer

Eksterne henvisninger 

Fodboldspillere fra Skotland
Fodboldspillere fra Dundee F.C.
Fodboldspillere fra Hibernian F.C.
Fodboldspillere fra Falkirk F.C.
Emil Vodder

Emil Vodder (20. februar 1896 - 17. februar 1986) var en dansk læge, der sammen med sin hustru Dr. Estrid Vodder var pionere inden for af lægevidenskaben kaldet lymfologi. Mens han arbejdede på Rivieraen, hvor han behandlede patienter med kroniske forkølelser, bemærkede han at disse patienter havde hævede lymfeknuder.I 1930'erne var det tabu at pille ved lymfesystemet, som følge af en manglende forståelse af samme. Vodder og hans hustru begyndte et studie af lymfesystemet i 1932, og udviklede en en teknik, som blev offentliggjort i 1936 i Paris efter fire års forskning. De tilbragte resten af deres liv på at demonstrere og undervise i denne metode.

Deres metode bestod i forsigtigt at komprimere, strække og vride vævet for at flytte lymfen, og den bruges fortsat til manuel lymfedrænage.

Læger fra Danmark
Agnete Bræstrup

Agnete Bræstrup (7. oktober 1909 – 11. juli 1992) var en dansk læge. Hun grundlagde Foreningen for Familieplanlægning i 1956, som i dag kendes som Sex & Samfund, der er en almennyttig organisation, der beskæftiger sig med uddannelse i sex i Danmark.

Referencer

Eksterne henvisninger 
 
 

Læger fra Danmark
Personer fra København
Rasmus Bille Bähncke

Rasmus Bille Bähncke (også stavet Rasmus Bille Bahncke, født 16. april 1973) er en dansk sangskriver og musikproducer og keyboardspiller. Han er en af grundlæggerne af produktionsteam’et Supaflyas og en del af det New York-baserede studie ‘This Is Care Of’.

Som sangskriver og producer har han arbejdet med bl.a. Backstreet Boys, CeCe Winans, Sting, Blue, Miley Cyrus, Aura Dione, Fagget Fairys og Hessismore.

Referencer 

Musikproducere fra Danmark
Foreningen Sport

Foreningen Sport var formodede den første egentlige atletikforening i Danmark, den blev stiftet den 27. juni 1886 på Østerbro i København men findes ikke længere.

Referencer 

Atletikklubber i Danmark
Sportsklubber i København
Idrætsklubber på Østerbro
Etableret i 1886
Idrætsforeninger i Danmark
Bandjo

Bandjo var et dansk band, der bestod af guitaristerne Helge Engelbrecht, Peter Stub og Anders Tind, keyboardspilleren Brian Thomsen og trommeslageren Carsten Kolster. Sammen med sangerinden Anne Herdorf repræsenterede de Danmark ved Eurovision Song Contest 1987, med sangen "En lille melodi" der endte på en sjetteplads.

Medlemmer 
 Peter Stub
 Helge Engelbrecht
 Carsten Kolster
 Anders Tind
 Brian Thomsen

Referencer

Eksterne henvisninger 
 

Musikgrupper fra Danmark
Deltagere ved Eurovision Song Contest 1987
Danmarks Eurovision Song Contest-deltagere
Avicularia versicolor

Avicularia versicolor er en edderkopart som først blev beskrevet af Charles Athanase Walckenaer i 1837. Avicularia versicolor indgår i slægten Avicularia og familien Fugleedderkop. Ingen underarter findes.

Galleri

Kilder 

Edderkopper
Delfi Technologies

Delfi Technologies A/S er en dansk virksomhed, grundlagt i 1988, som leverer stregkodeløsninger med software og hardware inden for elektroniske hyldeforkanter, håndterminaler, kasseløsninger (POS) og print. 

Virksomheden er privatejet af ejerleder og adm. direktør, Palle Svendsen. Virksomheden havde i 2018 over 100 ansatte globalt, med kontorer i Danmark, Sverige, Norge, Tyskland, Italien og Vietnam. Delfi Technologies har til huse i villaen Store Søvang i Køge.

Referencer 

It-virksomheder i Danmark
Danske virksomheder etableret i 1988
Ingrid Larsen (skak)

Ingrid Larsen (født 1. juli 1909, død 25. februar 1990) var en dansk skakspiller, der havde titlen som kvindelig international mester (WIM, 1950). Hun vandt danmarksmesterskabet i skak for kvinder 17 gange, hvilket er det højeste nogensinde.

Karriere 
Fra slutningen af 1930'erne og frem til begyndelsen af 1980'erne var Larsen en af de førende skakspillere i Danmark. Hun vandt danmarksmesterskabet i skak for kvinder i 1936, 1937, 1938, 1939, 1943, 1944, 1945, 1946, 1948, 1949, 1953, 1956, 1957, 1960, 1965, 1969 og 1983.

Larsen deltog i kvindernes verdensmesterskab i skak tre gange:
 I 1937 i Stockholm delte 21.-22.-pladsen
 I 1939 i Buenos Aires fik hun 11.-pladsen
 I 1950 i Moskva fik hun 15.-pladsen

Larsen spillede også for Danmark ved Kvindernes skakolympiade:
 I 1957 på første bræt Emmen (+5, =2, -4),
 I 1966 på første bræt i Oberhausen (+1, =5, -7),
 I 1969 på andet bræt Lublin (+0, =5, -6),
 I 1976 på tredje bræt i Haifa (+4, =4, -4),
 I 1978 på tredje bræt i Buenos Aires (+6, =3, -5),
 I 1980 på første reservebræt i Valletta (+1, =3, -6).

I 1950 blev hun tildelt FIDE-titlen kvindelig international mester.

Referencer

Eksterne henvisninger 

 

Skakspillere fra Danmark
Den lille sorte

Begrebet den lille sorte blev introduceret i 1926 af den franske modedesigner Coco Chanel, og først præsenteret i amerikanske Vogue som en halvlang cocktailkjole med lange ærmer og en enkel, lige silhouet. Yves Saint-Laurent har udtalt, at selv han har svært ved at tidsfæste kjoler af denne type, fordi stilen er så tidløs.

Det er en knækort kjole, der bruges til fest eller ved andre anledninger, når man ønsker et pænt, klassisk udtryk. Kjolen er syet i sort stof og udstråler elegance.

Få kjoler har ændret modebilledet så stærkt. Marilyn Monroe bar den i filmen Asfaltjunglen fra 1950.

Audrey Hepburn bar den i 1960 i filmen Pigen Holly (originaltitel: Breakfast at Tiffany's), for anledningen designet af Hubert de Givenchy.

Det siges, at Coco Chanel gik i sort, mens hun sørgede over Arthur "Boy" Capel som døde i 1919, og at hendes første udgaver af den lille sorte var inspireret af de
enkle, sorte kjoler, franske bondekoner trak på i de landsbyer hun havde kendt som barn. Selv om Chanel gjorde sort til mode, var hun ikke den første til at se farvens charme. I 1916 nævnes little black satin dress i det engelske blad The Queen, og Henry James nævner a little black frock i The Wings of the Dove i 1902.

Karl Lagerfeld beskrev antrækket sådan: "I "den lille sorte" er man aldrig overpyntet eller for enkelt klædt." (One is never overdressed or underdressed in a little black dress).

Noter 

Mode
Go-on

Go-on var en dansk idrætsklub, den blev stiftet den 28. marts 1897 i København af tidligere medlemmer af Fodsportsforeningen "Freja". Den havde atletik, boksning, brydning og gymnastik på programmet fra 1903 forsvandt atletik og svømning tilkom og klubben var under åren 1903-1907 sammen med Hermes enerådende i dansk svømning.
I slutningen af året 1908 udmldte en del af klubbens medlemmer sig ud og stiftede 11. november Poloklubben af 1908.
Derefter sygnede klubben hen og opløstes få år senere.

Formænd
1897-1901 Johan Hansen
1901-1903 Carl Sivertsen
1903-1904 Rudolf Werner
1904-1906 Carl Schussler
1906-ca 1911 I.P.Carl Jensen

Kendte medlemmer 
G.A. Jacobsen, dansk mester 5 danske mil gang 1900
Gustav Lexau, dansk mester 100 meter fri 1903-1904, 1 mile 1903
Martin Hansen, dansk mester i udspring 1911
S.M Jensen 
Oscar Mulvad

Referencer 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Atletikklubber i Danmark
Sportsklubber i København
Etableret i 1886
Idrætsforeninger i Danmark
Viggo Lindstrøm

Viggo Lindstrøm (12. januar 1858 – 17. juni 1926) var en dansk skuespiller og teaterdirektør, grundlagde Det Ny Teater i København. Han var gift med skuespiller Vera Lindstrøm. Lindstrøm var født 12. januar 1858 i København, som søn af en svensk skrædder. Han stod i lære som vinhandler, før han vendte sig mod skuespillerfaget. Han debuterede 3. december 1880 i Stavanger og blev efterfølgende tilknyttet Dagmarteatret i mange år efter dets åbning. Han blev derefter tilknyttet Folketeatret, hvor det var forventet, at han skulle efterfølge J.F.S. Dorph-Petersen som teaterdirektør. En uoverensstemmelse med Dorph-Petersen om opsigelsen af Lindstrøms kone forårsagede dog, at han selv forlod teatret. Han blev efterfølgende hyret af byggeselskabet Bona til at stå i spidsen for etableringen af Det Ny Teater. På teatrets åbningsaften i 1908 var teatret det andet største og mest avancerede teater i Danmark, men han forlod teatret igen efter tre år pga. en ubetydelig gæld.

Samme år debuterede han på film, og dukkede derefter sporadisk op i film fra forskellige filmstudier. I første halvdel af 1920 arbejdede han for Nordisk Film og havde mindre roller i to Carl Theodor Dreyer film, Blade af Satans Bog (produceret i 1919, udgivet i 1921) og Du skal ære din hustru (1925).

Lindstrøm var aktiv til sin død i 1926, hvor hans to sidste optrædender var i Ole & Axel film for filmselskabet Palladium. Han er begravet på Frederiksberg Kirkegård.

Film 

 · Vildmanden (1908)
 · Den farlige Leg (1911)
 · En behagelig Fejltagelse (1912)
 · Det berygtede Hus (1912)
 · Hjertedoktoren (1913)
 · Buddhas Øje (1915)
 · Amors Spilopper (1916)
 · Blade af Satans bog (1919)
 · Gudernes Yndling (1920)
 · Hans gode Genius (1922)
 · Jafet, der søger sig en Fader, I - IV (1922)
 · Den sidste af Slægten (1922)
 · Smil og Taare (1923)
 · Grønkøbings glade Gavtyve (1925)
 · Du skal ære din hustru (1925)
 · Den store Magt (1925)
 · Ulvejægerne (1926)

Kilder

Litteratur 
 Steen Kaargaard Nielsen & Claus Byrith, Danmarks første lydoptagelser : Edisons fonograf i 1890'ernes København, , s. 160-163.

Eksterne henvisninger 
 
 

Skuespillere fra Danmark
Ruben-samlingen - Danmarks første lydoptagelser
Avengers: Infinity War

Avengers: Infinity War er en amerikansk superheltefilm fra 2018 produceret af Marvel Studios og distribueret af Walt Disney Pictures, baseret på Marvel Comics superheltehold af samme navn. I hovedrollerne ses ensemble- Robert Downey Jr., Chris Hemsworth, Mark Ruffalo, Chris Evans, Scarlett Johansson, Benedict Cumberbatch, Don Cheadle, Tom Holland, Chadwick Boseman, Paul Bettany, Elizabeth Olsen, Anthony Mackie, Sebastian Stan, Danai Gurira, Letitia Wright, Dave Bautista, Zoe Saldana, Josh Brolin og Chris Pratt.

Handling
Da Thanos spreder kaos i universet for at få fat i Uendelighedsstenen, og udrydde halvdelen af universets befolkning, må den opløste superheltegruppe Avengers komme sammen igen for at standse hans planer.

Medvirkende 
 Robert Downey Jr. som Tony Stark / Iron Man
 Chris Evans som Steve Rogers / Captain America
 Chris Hemsworth som Thor Odinson
 Tom Holland som Peter Parker / Spider-Man
 Chris Pratt som Peter Quill / Star-Lord
 Benedict Cumberbatch som Dr. Strange
 Scarlett Johansson som Natasha Romanoff / Black Widow
 Elizabeth Olsen som Wanda Maximoff / Scarlet Witch
 Chadwick Boseman som T'Challa / Black Panther
 Jeremy Renner som Clint Barton / Hawkeye
 Mark Ruffalo som Bruce Banner / Hulk
 Paul Rudd som Scott Lang / Ant-Man
 Karen Gillan som Nebula
 Josh Brolin som Thanos
 Sebastian Stan som Bucky Barnes / Winter Wolf
 Tom Hiddleston som Loke
 Zoe Saldana som Gamora
 Danai Gurira som Okoye
 Pom Klementieff som Mantis
 Linda Cardellini som Laura Barton
 Letitia Wright som Shuri
 Idris Elba som Heimdal
 Anthony Mackie som Sam Wilson / Falcon
 Don Cheadle som James Rhodes / War Machine
 Benicio Del Toro som Samleren
 Sebastian Stan som Bucky Barnes / Winter Soldier
 Peter Dinklage som Eitri

Referencer

Eksterne henvisninger 

  hos Marvel
 
 

Actionfilm fra USA
Science fiction-film fra USA
Amerikanske film fra 2018
Film baseret på Marvel Comics
Engelsksprogede film
Anthony Mackie

Anthony Mackie (født 23. september 1979 i New Orleans, Louisiana, USA) er en amerikansk skuespiller.

Han er bedst kendt for rollen som Sergeant JT Sanborn i filmen The Hurt Locker som vandt en Oscar for bedste film i 2010. I 2002 medvirkede han som antagonisten Papa Doc i Eminems debutfilm 8 Mile. Han har også medvirket i en række andre kendte film, som Million Dollar Baby (2004), Half Nelson (2006), We Are Marshall (2006), Eagle Eye (2008), The Adjustment Bureau (2011), Real Steel (2011), What's Your Number? (2011), Abraham Lincoln: Vampire Hunter (2012). Han spillede Marvelfiguren Sam Wilson/Falcon i filmene Ant-Man, Captain America: The Winter Soldier, Avengers: Age of Ultron, Captain America: Civil War, Avengers: Infinity War og Avengers: Endgame
Og nu i serien The Falcon and The Winter Soldier

Udvalgt filmografi

Film

Tv-serier

Referencer

Eksterne henvisninger 

 

Skuespillere fra USA
Magnus Westergaard

Magnus Westergaard (født 27. maj 1998) er en dansk fodboldspiller, der spiller for danske Viborg FF.

Ungdom 
Magnus Westergaard begyndte sin karriere i Lyngby BK.

Hvidovre 
I sæsonen 2020-2021 var Magnus Westergaard udlejet fra Lyngby til Hvidovre IF.

Viborg FF 
Den 30. januar 2023 kunne Viborg FF bekræfte at de havde frikøbt Magnus Westergaard fra hans kontrakt i Lyngby BK med øjeblikkelig virkning. Oprindeligt var det meningen at han først skulle have skiftet klub i sommeren 2023. Til stor ærgrelse for Lyngby BK blev det ikke til nogen forlængelse.

Referencer 

Fodboldspillere fra Danmark
Fodboldspillere fra Lyngby Boldklub
Fodboldspillere fra Hvidovre IF
Fodboldspillere fra Viborg FF
Daniel Soidik

Daniel Soidik (født 18. januar 2000) er en dansk fodboldspiller, der spiller for den danske superligaklub Lyngby BK.

Ungdom 
Magnus Westergaard begyndte sin karriere i FC København og sidenhen i Lyngby BK.

Referencer

Eksterne henvisninger 
 

Fodboldspillere fra Danmark
Fodboldspillere fra FC København
Fodboldspillere fra Lyngby Boldklub
Marcus Backmann

Marcus Backmann (født 5. januar 1998) er en dansk fodboldspiller, der spiller for den danske 1.divisionsklub Nykøbing FC. Han har tidligere spillet for Lyngby BK.

Ungdom 
Marcus Backmann begyndte sin karriere i Lyngby BK.

Referencer

Eksterne henvisninger 

Fodboldspillere fra Danmark
Fodboldspillere fra Lyngby Boldklub
Esben Wolf Andreasen

Esben Wolf Andreasen (født 11. april 1999) er en dansk fodboldspiller, der spiller for den danske superligaklub Lyngby BK.

Ungdom 
Esben Andreasen begyndte sin karriere i Lyngby BK.

Referencer

Eksterne henvisninger 

Fodboldspillere fra Danmark
Fodboldspillere fra Lyngby Boldklub
Alexander Jensen

Alexander Jensen (født 8. april 2000) er en dansk fodboldspiller, der spiller for den danske superligaklub Lyngby BK.

Ungdom 
Alexander Jensen begyndte sin karriere i Lyngby BK.

Referencer

Eksterne henvisninger 
 

Fodboldspillere fra Danmark
Fodboldspillere fra Lyngby Boldklub
Frederik Winther (fodboldspiller, født 2001)

Frederik Winther (født 4. januar 2001) er en dansk fodboldspiller, der spiller for den tyske Bundesliga klub FC Augsburg.

Referencer

Eksterne henvisninger 
 
 Frederiks Winther Spillerprofil hos DBU
Frederik Winther | Spillerprofil hos Bundesliga

Fodboldspillere fra Danmark
Fodboldspillere fra Lyngby Boldklub
Fodboldspillere fra FC Augsburg
Simon Pedersen (fodboldspiller)

Simon Pedersen (født 10. april 1999) er en dansk fodboldspiller, der spiller for Vanløse IF.

Ungdom 
Simon Pedersen begyndte sin karriere i Lyngby BK.

Eksterne henvisninger 

Fodboldspillere fra Danmark
Fodboldspillere fra Lyngby Boldklub
Armeniens offentlige radio

Armeniens offentlige radio (armensk: Հայաստանի Հանրային Ռադիո, Hayastani Hanrayin Radio; forkortet Armradio) er Armeniens offentlige radiostation. Selskabet begyndte sine radiosendinger i 1926 og er et af landets største radio- og tv-selskab. Armeniens radio driver fire orkestre. Sammen med Armeniens offentlige tv-selskab er Armeniens offentlige radio medlem af EBU.

Etableret i 1926
Radiostationer
Medlemmer af European Broadcasting Union
Jimmy Millar

James "Jimmy" Millar (født 20. november 1934 i Edinburgh, Skotland, død 20. oktober 2022) var en skotsk fodboldspiller (angriber) og træner.

Millar tilbragte hele sin 17 år lange karriere i hjemlandet, hvor han blandt andet spillede 12 år for Glasgow-storklubben Rangers. Her var han med til at vinde tre skotske mesterskaber, fem FA Cup-titler samt tre udgaver af Liga Cuppen. Han havde også ophold hos Dunfermline og Dundee United.

Millar spillede desuden to kampe for Skotlands landshold, som han debuterede for 8. marts 1963 i en venskabskamp mod Østrig.

Titler 
Skotsk mesterskab
 1961, 1963 og 1964 med Rangers

FA Cup
 1960, 1962, 1963, 1964 og 1966 med Rangers

Scottish League Cup
 1961, 1962 og 1965 med Rangers

Referencer

Eksterne henvisninger 

Fodboldspillere fra Skotland
Fodboldspillere fra Rangers F.C.
Fodboldspillere fra Dundee United F.C.
Fodboldspillere fra Dunfermline Athletic F.C.
Fodboldtrænere fra Skotland
Personer fra Edinburgh
Lawrie Reilly

Lawrance "Lawrie" Reilly (født 28. oktober 1928, død 22. juli 2013) var en skotsk fodboldspiller (angriber).

På klubplan tilbragte Reilly hele sin aktive karriere, fra 1946 til 1958, hos Hibernian i sin fødeby. Her var han en del af klubbens storhedstid og var med til at vinde hele tre skotske mesterskaber.

Reilly spillede desuden 38 kampe og scorede 22 mål for Skotlands landshold, som han debuterede for 23. oktober 1948 i et opgør mod Wales.

Titler 
Skotsk mesterskab
 1948, 1951 og 1952 med Hibernian

Referencer

Eksterne henvisninger 

Fodboldspillere fra Skotland
Fodboldspillere fra Hibernian F.C.
Personer fra Edinburgh